Fără acord SUA-Marea Britanie pentru rachete. Ucraina nu poate lovi Rusia cu rachete din Vest
Ucraina trebuie să mai aștepte ca să lovească direct în Rusia cu rachetele cu rază lungă primite din Vest. Președintele Statelor Unite și premierul Marii Britanii, două dintre țările care au dat astfel de arme Kievului, nu au ajuns la un acord. Dar anunțul dorit de Zelenski ar putea să vină în curând, chiar săptămâna viitoare, în timpul Adunării Generale a ONU. Până atunci, pentru că Rusia consideră ezitarea drept slăbiciune, oamenii Moscovei continuă să amenințe NATO cu război și apocalipsă.